b'\n_START_ARTICLE_\nHumani papilomski virus\n_START_SECTION_\nPrena\xc5\xa1anje\n_START_PARAGRAPH_\nS humanim papilomskim virusom se oku\xc5\xbeba prenese zlasti s stikom s ko\xc5\xbeo, pri dolo\xc4\x8denih tipih virusa predvsem s spolnim odnosom (vaginalnim, analnim ali oralnim). Oku\xc5\xbeba s HPV sodi med najpogostnej\xc5\xa1e oku\xc5\xbebe, prenosljive s spolnim odnosom. Oku\xc5\xbeba pogosto ostane prikrita. Uporaba kondoma zmanj\xc5\xa1a verjetnost oku\xc5\xbebe, saj prepre\xc4\x8duje stik z bolezenskimi spremembami na ko\xc5\xbei in s spolnimi izlo\xc4\x8dki, ki vsebujejo povzro\xc4\x8ditelje oku\xc5\xbebe. Doslej za\xc5\xa1\xc4\x8dita pred oku\xc5\xbebo pri uporabi kondomov ni dokazana.Redkeje se virus prena\xc5\xa1a s souporabo brisa\xc4\x8d, kozarcev in zobnih \xc5\xa1\xc4\x8detk._NEWLINE_Do starosti 30 let je oku\xc5\xbeenih okoli 25\xc2\xa0% \xc5\xbeensk, po 30. letu pa \xc5\xa1e vedno do 8\xc2\xa0%. Oku\xc5\xbeba se obi\xc4\x8dajno pozdravi v \xc4\x8dasu nekaj mesecev do enega leta._NEWLINE_Podatki o oku\xc5\xbeenosti mo\xc5\xa1kih so pomanjkljivi, saj se pri mo\xc5\xa1kih ne izvajajo redni testi na prisotnost oku\xc5\xbebe. Kadar je oku\xc5\xbeena partnerica (pozitivni izid testa), je 70\xc2\xa0% verjetnost, da je oku\xc5\xbeen tudi njen partner. Pri mo\xc5\xa1kih povzro\xc4\x8da HPV zelo majhne lezije na penisu, ki pove\xc4\x8dini ostanejo neopa\xc5\xbeene.'